আমার স্বপন কিনতে পারে এমন আমীর কই ?

আমার জলছবিতে রঙ মিলাবে এমন আবীর কই ?

আমি দুখের সিংহাসনে বসে সুখের বিচার করি

আমি ভাবের ঘরের অভাবটুকু আখর দিয়ে ভরি ।।

আমার পরম বন্ধু হবে

এমন অধীর কই

আমার জলছবিতে রঙ মিলাবে এমন আবীর কই

আমার স্বপন কিনতে পারে এমন আমীর কই ?

আমার জলছবিতে রঙ মিলাবে এমন আবীর কই ?

অসীম ধনে ধনী

দরিদ্র কে বলে আমায়

জাগরনের ঘুমে আছি

বিনিদ্র কে বলে আমায় ।।

আমি পথের দিশা ভুলে গিয়ে পথেই ফিরেই আসি

আমি ভালোবাসার যন্ত্রণাকে অধিক ভালবাসি

আমার ধরে বেঁধে রাখে এমন সে নীড় কই

আমার জলছবিতে রঙ মিলাবে এমন আবীর কই ।।

আমার স্বপন কিনতে পারে এমন আমীর কই ?

আমার জলছবিতে রঙ মিলাবে এমন আবীর কই ?