কালো মাইয়া কালো বইলা

কইরো না যে হেলা

ওরে সাদা মুখে নাইরে যাহা

কাল দেহে আছে তাহা

ও কি হায় হায়

কালো মাইয়ার দুঃখ

কেউ বুঝতে না চায়

লিলি শেফালী আর বকুল

সুন্দর যে লাল গোলাপ ফুল

কত ফুল যে আছে দুনিয়ায়

ওরে সবচাইতে দামী ফুল যে

কালো গোলাপ দুনিয়ায়

ও কি হায় হায়

কালো মাইয়ার দুঃখ

কেউ বুঝতে না চায়

সুন্দর মুখের মিষ্টি কথা

শুনে সবাই বিভোর হয়

যায় না বোঝা মনটা কেমন হয়

ওরে কি আছে লুকাইয়া

সাদা অন্তরের ও ভিতরে

ও কি হায় হায়

কালো মাইয়ার দুঃখ

কেউ বুঝতে না চায়

মধুরকন্ঠী কোকিল কালো

পাখির রাজা ফিঙ্গে কালো

সবাই ভালোবাসে কালো চুল

ওরে সব রং মিশে হয়

যেই রং সেইটা কালো রে

ও কি হায় হায়

কালো মাইয়ার দুঃখ

কেউ বুঝতে না চায়