বাজেরে বাজে ঢোল আর ঢাক

এলো রে পহেলা বৈশাখ।।

আজ কৃষ্ণচুড়ার ডালে

লেগেছে ডালে ডালে

সেই রঙ হৃদয়ে ছড়াক

বাতাসে ছড়াল সুগন্ধ

এ মনে এনে দিল ছন্দ

সেই ছন্দে ছন্দে সুখে আনন্দে

সব ব্যথা ধুয়ে মুছে যাক ।।

জেগেছে আজ সারা দেশটা

প্রাণেরই মেলাতে সে রেশটা

আজ বলছে মন তো – মনে আনন্দ

এই আশা ভালবাসা থাক

বাজেরে বাজে ঢোল আর ঢাক

এলো রে পহেলা বৈশাখ।।

আজ কৃষ্ণচুড়ার ডালে

লেগেছে ডালে ডালে

সেই রঙ হৃদয়ে ছড়াক