ডাকপিয়নের হাজার চিঠির ভিড়ে

তোমার চিঠি আসবে কি গো

আমার কাছে ফিরে।

কোথায় আছো তুমি কেমন আছো

নাকি হারিয়ে গেছো প্রলয় ঝড়ে।।

নদী ছুটে চলে একেবেকে

কাছে পেতে চায় সমুদ্রকে

চাঁদের ও আছে কলঙ্ক

তবুও আকাশ তারে ঢাকে।

নদী গেছে সাগর

আকাশে আছে চাদ

তবু তুমি আছো বহুদুরে।

কোথায় আছো তুমি কেমন আছো

নাকি হারিয়ে গেছো প্রলয় ঝড়ে।।

আমার সঙ্গীহীন শূন্যঘরে

জ্বেলেছি মিছে প্রদীপমালা

আসবে তোমার চিঠি

মিটাবে আমার মনের জ্বালা।

চিঠি তো আসে না

জ্বালা তো মিটে না

বিষন্নতা এই হৃদয়জুড়ে

কোথায় আছো তুমি কেমন আছো

নাকি হারিয়ে গেছো প্রলয়ঝড়ে।।