মেঘ দেখে আমি সেই মেঘ দিয়ে

চেয়েছি মুছতে ক্লান্ত মনের মেঘ।

আমি বৃষ্টির জল জমে থাকা মন

ধুয়েছি বৃষ্টির জলে

স্বাগতম ঐ বরষার ঘন মেঘ

স্বাগতম ঐ বৃষ্টির ধারা বেগ

সারাটা আষাঢ় শ্রাবণ জুড়েই চলে

শ্রাবণ জুড়েই চলে

প্রকৃতির কাছে আমি ফিরে যাই বারে বারে।

বিষন্নতার উন্মাদে মিশে চন্দ্রালোকের চরে

আর প্রকৃতির কাছে নির্ভয়ে আজ

হৃদয় দিয়েছি মেলে

স্বাগতম ঐ বরষার ঘন মেঘ

স্বাগতম ঐ বৃষ্টির ধারা বেগ

সারাটা আষাঢ় শ্রাবণ জুড়েই চলে

শ্রাবণ জুড়েই চলে

জীবনের কাছ থেকে দূরে যাই যত বারে।

বিষের বাঁশির সংকেত শুনে

থেমে যাই তত বারই

যাক জীবনের কালো ধুয়ে যাক আজ

এই বরষার জলে

স্বাগতম ঐ বরষার ঘন মেঘ

স্বাগতম ঐ বৃষ্টির ধারা বেগ

সারাটা আষাঢ় শ্রাবণ জুড়েই চলে

শ্রাবণ জুড়েই চলে