বন্ধু তোমার তোমার চোখের মাঝে চিন্তা খেলা করে

বন্ধু তোমার কপাল জুড়ে চিন্তা লোকের ছায়া

বন্ধু তোমার নাকের ভাঁজে চিন্তা নামের কায়া

বন্ধু আমার মন ভাল নেই, তোমার কি মন ভাল

বন্ধু তুমি একটু হেসো, একটু কথা বলো

বন্ধু আমার বন্ধু তুমি, বন্ধু মোরা ক’জন

তবুও বন্ধু, মন হলো না আপন

বন্ধু আমার বুকের মাঝে বিসর্জনের ব্যাথা

বন্ধু তুমি অমন করে যেয়ো না আর একা

বন্ধু এসো স্বপ্ন আঁকি চারটা দেয়াল জুড়ে

বন্ধু এসো আকাশ দেখি পুরোটা চোখ খুলে

বন্ধু এসো জলে ভাসি দুখ ভাসানো সুখ

বন্ধু তোমার বন্ধু আমি, বন্ধু মোরা ক’জন

তবুও বন্ধু, ভাসি নাকো আঁকি নাকো স্বপন