আমার আপনার চেয়ে আপন যে জন

খুঁজি তারে আমি আপনার ,

আমি শুনি যেন তার চরণের ধ্বনি

আমারি তিয়াসী বাসনায় ।।

আমারই মনের তৃষিত আকাশে

কাঁদে সে চাতক আকুল পিয়াসে ,

কভু সে চকোর সুধা – চোর আসে

নিশীথে স্বপনে জোছনায় ।।

আমার মনের পিয়াল তমালে

হেরি তারে স্নেহ-মেঘ-শ্যাম ,

অশনি-আলোকে হেরি তারে

থির-বিজুলি-উজল অভিরাম ।।

আমারই রচিত কাননে বসিয়া

পরানু পিয়ারে মালিকা রচিয়া ,

সে মালা সহসা দেখিনু জাগিয়া

আপনারি গলে দোলে হায় ।।