আমিনা-দুলাল নাচে হালিমার কোলে

তালে তালে সোনার বুকে সোনার তাবিজ দোলে।।

সে কাঁদিলে মুক্তা ঝরে হাসলে ঝরে মানিক

ঈদের চাঁদে লেগে আছে সেই খুশির খানিক।

তাঁর কচি মুখে খোদার কালাম আধো আধো বলে।।

দেখেছিল লুকিয়ে সে নাচ কোটি গ্রহতারা

আসমানে তাই ঘোরে তারা আজো দিশাহারা

সেদিন নেচেছিল বিশ্বভুবন ইয়া মোহাম্মদ ব’লে।।

কোরানের আয়াতে লেখা সেই নাচেরই ছন্দ

তকবীরের ধ্বনিতে বাজে তাহারি আনন্দ

আমি থাকলে সেদিন হতাম ধূলি তাঁহার পায়ের তলে।।