আয় মা ডাকাত কালী আমার ঘরে কর ডাকাতি

যা আছে সব কিছু মোর লুটে নে মা রাতারাতি॥

আয় মা মশাল জ্বেলে, ও তোর ডাকাত ছেলে ভৈরবেরে করে সাথি

জমেছে ভবের ঘরে অনেক টাকা যশঃখ্যাতি

কেড়ে মোর ঘরের চাবি, নে মা সবই পুত্র কন্যা স্বজন জ্ঞাতি॥

মায়ার দুর্গে আমার দুর্গা নামও হার মেনেছে

ভেঙে দে সেই দুর্গ আয় কালিকা তা থৈ নেচে, আয় আয় আয়।

রবে না কিছুই যখন রইবি শুধু মা ভবানী

মুক্তি পাব সেদিন টানবো না আর মায়ার ঘানি

খালি হাতে তালি দিয়ে কালী বলে উঠবো মাতি

কালী কালী কালী বলে উঠবো মাতি

কালী কালী কালী বলে, খালি হাতে তালি দিয়ে উঠবো মাতি॥