ইয়া আল্লাহ, তুমি রক্ষা কর দুনিয়া ও দ্বীন।

শান-শওকতে হোক পূর্ণ আবার নিখিল মুসলেমিন।

আমিন আল্লাহুম্মা আমিন।।

(খোদা) মুষ্টিমেয় আরববাসী যে ঈমানের জোরে

তোমার নামের ডঙ্কা বাজিয়েছিল দুনিয়াকে জয় ক’রে

(খোদা) দাও সে ঈমান, সেই তরক্কী, দাও সে একিন।

খোদা দাও সে একিন।

আমিন আল্লাহুম্মা আমিন।।

হায়! যে-জাতির খলিফা ওমর শাহানশাহ হয়ে

ছেঁড়া কাপড় প’রে গেলেন উপবাসী র’য়ে

আবার মোদের সেই ত্যাগ দাও, খোদা

ভোগ-বিলাসে মোদের জীবন ক’রো না মলিন।

আমিন আল্লাহুম্মা আমিন।।

(খোদা) তুমি ছাড়া বিশ্বে কারো করতাম না ভয়

তাই বিশ্বে হয়নি মোদের কভু পরাজয়

দাও সেই দিক্ষা শক্তি সেই ভক্তি দ্বিধাহীন।

আমিন আল্লাহুম্মা আমিন।।