উপল নুড়ির কাঁকন চুড়ি বাজে

বাজে ঘুমতি নদীর জলে।

বুনো হাঁসের পাখার মত মন যে ভেসে চলে

সেই ঘুমতি নদীর জলে।।

মেঘ এসেছে আকাশ ভ'রে-

যেন শ্যামল ধেনু চরে

নাগিনীর সম বিজলি-ফনা তুলে

নাচে,নাচে নাচে রে।

মেঘ-ঘন গগন তলে।।

পাহাড়িয়া অজগর ছুটে আসে ঝর্‌ ঝর্‌ বেনো-জল্‌

দিয়ে করতালি প'রে পিয়াল পাতার মাথালি

ছিটায় জল,গেঁয়ো কিশোরীর দল।

রিনিক,ঝিনিক,বাজে চাবি আঁচলে

কাল নাগিনীর মত পিঠে বেনী দোলে

তীর-ধনুক হাতে বন-শিকারির সাথে

মন ছুটে যায় বনতলে।।