এ কি অপরূপ রূপের কুমার হেরিলাম সখি যমুনা কূলে,

তার এ সুনীল লাবনি গলিয়া গলিয়া ঢলিয়া পড়িছে গগন-মূলে ॥

যেন কমল ফুটেছে সখি, সহস্র-দল রূপে-কমল ফুটেছে,

রূপের সাগর মন্থন করি’ সখি চাঁদ যেন উঠছে। সখি গো –

কালো সে রূপের মাঝে হয়ে যায় হারা

কোটি আলো-রাধিকা-রবি, শশী, তারা,

প্রেম-যমুনার তীরে সই আমি রিবধি দেখি তারে,

দেখি আর চেয়ে রই।

আমি এই রূপ চেয়ে থাকি

সখি জনমে জনমে জীবনে মরণে এই রূপ চেয়ে থাকি।

ঐ মোহন কালোর গহন কাননে হারাইয়া যাক আঁখি ॥