এ-কূল ভাঙে ও-কূল গড়ে এই তো নদীর খেলা।

সকাল বেলা আমির, রে ভাই (ও ভাই) ফকির, সন্ধ্যাবেলা॥

সেই নদীর ধারে কোন্ ভরসায়

বাঁধলি বাসা, ওরে বেভুল, বাঁধলি বাসা, কিসের আশায়?

যখন ধরলো ভাঙন পেলি নে তুই পারে যাবার ভেলা।

এই তো বিধির খেলা রে ভাই এই তো বিধির খেলা॥

এই দেহ ভেঙে হয় রে মাটি, মাটিতে হয় দেহ

যে কুমোর গড়ে সেই দেহ, তার খোঁজ নিল না কেহ (রে ভাই)।

রাতে রাজা সাজে নাচমহলে

দিনে ভিক্ষা মেগে বটের তলে

শেষে শ্মশান ঘাটে গিয়ে দেখে সবাই মাটির ঢেলা

এই তো বিধির খেলা রে ভাই ভব নদীর খেলা॥