পুরুষ: এলে তুমি কে, কে ওগো

তরুণা অরুণা করুণা সল চোখে।

স্ত্রী: আমি তব মনের বনের পথে

ঝিরি ঝিরি গিরি-নির্ঝরিণী

আমি যৌবন-উন্মনা হরিণী মানসলোকে।।

পুরুষ: ভেসে যাওয়া মেঘের সজল ছায়া

ক্ষণিক মায়া তুমি প্রিয়া

স্বপনে আসি' বাজায়ে বাঁশি স্বপনে যাও মিশাইয়া।

স্ত্রী: বাহুর বাঁধনে দিই না ধরা-

আমি স্বপন-স্বয়ম্বরা

সঙ্গীতে জাগাই ইঙ্গিতে ফোটাই

তোমার প্রেমের যুঁই-কোরকে।

পুরুষ: আধেক প্রকাশ স্ত্রী: আধেক গোপন

পুরুষ: আধো জাগরণ স্ত্রী: আধেক স্বপন

উভয়ে:খেলিব খেলা ছায়া-আলোকে।।