এত জল ও – কাজল চোখে

পাষানী আনলে বল কে ?

টলমল জল মোতির মালা

দুলিছে ঝালর –পলকে ।।

দিল কি পুব – হাওয়াতে দোল ,

বুকে কি বিঁধিল কেয়া ?

কাঁদিয়া কুটিরে গগন

এলায়ে ঝামর অলকে।।

চলিতে পৈচি কি হাতের

বাধিল বৈচি কাটাতে ?

ছাড়াতে কাচুলির কাঁটা

বিধিল হিয়ার ফলকে ।।

যে দিনে মোর দেওয়া – মালা

ছিঁড়িলে আনমনে সখি ,

জড়াল যুঁই – কিসুমী – হাড়

বেণীতে সেদিন গুলো কে ।।

যে পথে নীর ভরণে যাও

বসে রই সে পথ – পাশে

দেখি নিত কার পানে চাহি

কলসীর সলিল ছলকে ।।

মুকুলী মন সেধে সেধে

কেবলি ফিরিনু কেদে ,

সরসীর ঢেউ পলায় ছুটি

না ছুতেই নলিন – নোলকে ।।

বুকে তোর সাত সাগরের জল

পিপাসা মিটল না কবি ,

ফটিক – জল ! জল খুঁজিস যেথায়

কেবলি তড়িৎ ঝলকে ।।