ঐ জল্‌কে চলে লো কার ঝিয়ারি।

রূপ চাপে না তার নীল শাড়ি।।

এমন মিঠি বিজলি দিঠি শেখালে তায় কে গো?

রূপে ডুবু ডুবু রবির রঙ-ভরা ছবির, ছোঁয়াচ লেগেছে গো।

মন মানে না, আর কি করি !

চলে পিছনে ছুটে’ তারি।।

নাচে বুলবুলি ফিঙে ঢেউয়ে নাচে ডিঙে

মাঠে নাচে খঞ্জন;

তার দু’টি আঁখি-তারা নেচে হতো সারা —

দেখেছে বল কোন জন?

আঁখি নিল যে মোর মন্‌ কাড়ি’ —

ঘরে থাকিতে আর নারি লো।।

গোলাপ বেলী যুঁই-চামেলি - কোন্‌ ফুল তারি তুল্‌ গো

তার যৌবন-নদী বয় নিরবধি ভাসায়ে দু’ কূল গো

নিল ভাসায়ে প্রাণ আমারি

রূপে দু’কূল–ছাপা গাঙ্‌ তারি।।