ঐ হের রসুলে খোদা এলো ঐ।।

গেলেন মদিনা যবে হিজরতে হজরত

মদিনা হলো যেন খুশিতে জিন্নত,

ছুটিয়া আসিল পথে মদ ও আওরত

লুটায়ে পায়ে নবীর, গাহে সব উম্মত

ঐ হের রসুলে-খোদা এলো ঐ।।

হাজার সে কাফের সেনা বদরে,

তিন শত তের মমিন এধারে;

হজরতে দেখিল যেই, কাঁপিয়া ডরে

কহিল কাফের সব তাজিমের স্বরে

ঐ হের রসুলে-খোদা এলো ঐ।।

কাঁদিয়া কেয়ামতে গুনাহগার সব,

নবীর কাছে শাফায়তী করিবেন তলব,

আসিবেন কাঁদন শুনি সেই শাহে আরব

অমনি উঠিবে সেথা খুশির কলরব

ঐ হের রসুলে খোদা এলো ঐ।।