ওগো প্রিয় , তব গান

আকাশ-গাঙের জোয়ারে

উজান বহিয়া যায় ।

মোর কথাগুলি বুকের মাঝারে

পথ খুঁজে নাহি পায় ।।

ওগো দখিনা বাতাস ফুলের সুরভি বহ

ওরি সাথে মোর না বলা বাণী লহ ,

ওগো মেঘ তুমি মোর হয়ে গিয়ে কহ ,

বন্দিনী গিরি ঝর্ণা পাষাণ তলে

যে কথা কহিতে চায় ।।

ওরে ও সুরমা , পদ্মা , কর্ণফুলী তদের ভাটির স্রোতে

নিয়ে যা আমার না বলা কথাগুলি ধুয়ে মোর বুক হাতে ।

ওরে ‘চোখ গেল’ ‘বৌ কথা কও’ পাখী

তোদের কন্ঠে মোর সুর যাই রাখি কি ?

ওরে মাঠের মুরলী কহিও তাহারে ডাকি ,

আমার এ গানের কলির না ফোটা বুলি

ঝরে গেল নিরাশায় ।