ও কে চলিছে বন-পথে একা নূপুর পায়ে রন ঝন ঝন।

তারি চপল চরণ-আঘাতে দুলিছে নদী-দোলে ফুলবন।।

ঝরে ঝর ঝর গিরি -নির্ঝর তার ছন্দ চুরি করে,

'এলো সুন্দর-এলো সুন্দর'’বাজে বনের মর্মরে।

গায় পাখি মেলি আঁখি

বলে,বন-দেবী এলো নাকি?

মধুর রঙ্গে অঙ্গে-ভঙ্গে জাগে শিহরণ।।

সন্ধ্যায় ঝিল্লির মঞ্জির হতার

ঝির ঝির শির শির তোলে ঝঙ্কার।

মধুভাষিণী সুচারু-হাসিনী সে মায়াহরিণী'-

ফোটালো আঁধারে মরি মরি

দুলিছে অলকে আঁখির পলকে দোলন-চাঁপার নাচের মতন।।