ও তুই উলটা বুঝলি রাম

আমি আম চাহিতে জাম দিলে , আর জাম চাহিতে কি-না আম।।

আমি চড়বার ঘোড়া চাইতে শেষে, ওগো ঘোড়াই ঘাড়ে চড়লো এসে,

ও বাব্বা-

আমি প্রিয়ার চিঠি চাইতে এলো কিনা ইনকামট্যাক্স-এর খাম।।

আমি চেয়েছিলাম কোঠা বাড়ি , তাই পড়লো পিঠে লাঠির বাড়ি

ভুলে আমি বলেছিলাম তোমার পায়ে শরণ নিলাম।

তুমি ভুল বুঝিলে, ভিটেবাড়ি সব হ'লো নিলাম।।

আমি চেয়েছিলম সুবোধ ভাইটি

তা না হয়ে, বাবা গোঁয়ার সে ভাই উচায় লাঠি

আমি শ্রী ব্রজধাম চাইতে ঠেলে দিলে শ্রীঘর হাজত ধাম।।