ওগো দু’পেয়ে জীব ছিল গদাই (গদাইচন্দ্র) বিবাহ না করে,

কুক্ষণে তার বিয়ে দিয়ে দিল সবাই ধ’রে॥

আইবুড়ো সে ছিল যখন, মনের সুখে উড়ত

হাল্‌কা দু’খান পা দিয়ে সে (গদাই) নাচ্‌ত, কুঁদ্‌ত ছুঁড়ত॥

ওগো বিয়ে করে গদাই

দেখলে সে আর উড়তে নারে, ভারি ঠেকে সদাই।

তার এ্যাডিশনাল দু’খানা ঠ্যাং বেড়ায় পিছে ন’ড়ে॥

গদাই-এর পা দু’খানা মোটা, আর তার বৌ-এর পা দু’খানা সরু,

ছোট বড় চারখানা ঠ্যাং ঠিক যেন ক্যাঙারু

গদাই (দেখতে) ঠিক যেন ক্যাঙ্গারু।

আপিসে পদ বৃদ্ধি হয় না (গদাইচন্দ্রের), কিন্তু ঘরে ফি-বছরে,

পা বেড়ে যায় গড়পড়তায় দু’চারখান ক’রে।

তার বৌ শোনে না মানা -

তিনি হন্যে হয়ে কন্যে আনেন মা, ষষ্টির ছানা

মানুষ থেকে চার পেয়ে জীব, শেষ ছ’পেয়ে মাছি,

তারপর আটপেয়ে পিঁপড়ে, বাবা গদাই বলে, একেবারে গেছি

আর বলে, ও বাবা বিয়ে করে মানুষ এই কেলেঙ্কাররির তরে (বাবা)॥