দ্বৈত : ওগো নন্দ দুলাল নাচে ছন্দতালে

স্ত্রী : মধু মঞ্জির বোলে মণি কুন্তল দোলে

পুরুষ : চন্দন লেখা শোভে চারুভালে॥

স্ত্রী : রস যমুনায় জাগে ঢেউ উতরোল

পুরুষ : ব্রজগোপিকার প্রাণে লাগে তারি হিল্লোল

দ্বৈত : রাস পূর্ণিমা রাতে শিখী নাচে সাথে সাথে

ফুল দোলে কুঞ্জেরই বকুল ডালে॥

স্ত্রী : নাচে নন্দ দুলাল বাজে মোহন বেণূ

পুরুষ : অঙ্গের লাবনিতে আলো করে অবনিতে

দ্বৈত : হাসিতে ঝরায় ফুল পরাগ রেণু।

স্ত্রী : রাঙা পায়ে রুমুঝুমু বাজে মধুর

পুরুষ : জীবন মরণ তার যুগল নূপুর

দ্বৈত : মুগ্ধ তারকা শশী রাতের দেউলে বসি

আরতি প্রদীপ শিখা নিত্য জ্বালে॥