ওগো মা - ফাতেমা ছুটে আয়, তোর দুলালের বুকে হানে ছুরি।

দীনের শেষে বাতি নিভিয়া যায় মাগো, বুঝি আঁধার হ’ল মদিনা-পুরী ॥

কোথায় শেরে খোদা, জুলফিকার কোথা,

কবর ফেঁড়ে এসো কারবালা যথা –

তোমার আওলাদ বিরান হ’ল আজি, নিখিল শোকে মরে ঝুরি’ ॥

কোথায় আখেরী নবী, চুমা খেতে তুমি, যে গলে হোসেনের

সহিছ কেমনে? সে গলে দুশমন হানিছে শমসের।

রোজ্‌হাশরে নাকি কওসরের পানি

পিয়াবে তোমরা গো গোনাহ্‌গারে আনি,

দেখ না কি চেয়ে, দুধের ছেলেমেয়ে পানি বিহনে মরে পুড়ি ॥