কত যুগ যেন দেখিনি তোমারে দেখি নাই কতদিন।

তুমি যে জীবন, তোমারে না হেরি’, হয়েছিনু প্রাণহীন।।

তুমি যেন বায়ু, বায়ু যবে নাহি বয়

আমি ঢুলে পড়ি আয়ু মোর নাহি রয়,

তুমি যেন জল, বাঁচিতে পারিনা জল বিনা আমি মীন।।

তুমি জানো নাগো তব আশ্রয় বিনা আমি কত অসহায়,

তুমি না ধরিলে আমার এ তনু বাতাসে মিশায়ে যায়।

তাই মোর দেহ পাগলের প্রায়

তোমার অঙ্গ জড়াইতে চায়,

তাই উপবাসী তনু মোর হের দিনে দিনে হয় ক্ষীণ।।