কেঁদো না কেঁদো না মাগো কে বলেছে কালো?

ইষৎ হাসিতে তোর ত্রিভুবন আলো, কে বলেছে কালো।।

কে দিয়েছে গালি তোরে, মন্দ সে মন্দ!

যে বলেছে কালি তোরে, অনধ সে অন্ধ!

মোর তারায় সে দেখে নাই তার নয়ন-তারা য়নাই আলো!

তাই তারায় সে দেখে নাই।।

রাখে লুকিয়ে মা তোর নয়ন-কমল (মাগো)

কোটি আলোর সহস্র দল

তোর রূপ দেখে মা লজ্জায় শিব অঙ্গে ছাই মাখালো।।

তোর নীল -কপোলে কোটি তারা, চন্দনেরি ফোটার পারা

ঝিকিমিকি করে গো-

মা তোর দেহলতায় অতুল কোটি রবি -শশীর মুকুল

ফোটে আবার ঝরে গো-

তুমি হোমের শিখা বহ্নি- জ্যোতি, তুমি স্বাহা দীপ্তিমতী

আঁধার ভুবন ভবনে মা কল্যাণ-দীপ জ্বালো

তুমি কল্যাণ-দীপ জ্বালা।।