ক্ষমা সুন্দর আল্লা, মোদের ভয় দেখিও না আর।

দোজখের ভয়ে হতে পারিনা হে প্রিয়তম, বেড়াপার।।

কেন দুনিয়ায় পাঠাইলে

কেন গুনাহের বোঝা দিলে,

তুমি তো জানিতে দুনিয়ায় পুড়ে মরিব যে তিলে তিলে।

হেথা পদে পদে করি অপরাধ

তোমারে পাওয়ার তবু জাগে সাধ,

অপরাধ শুধু দেখ কি গো তুমি, রোদন কদখনা তার।।

হে পরম প্রিয়, তোমারে খুঁজিতে গিয়া মোরা কত ভুল পথে চলি

তুমি ভেবে খেলি সুন্দর মায়া নিয়া পরে বিষের দাহনে জ্বলি।।

তুমি জান স্বামী তব পথে কত কণ্টক, কত বাধা,

যে পথে যাই সেই পথে লাগে দুনিয়ার ধুলো-কাদা।

জন্ম-অন্ধ জানি না কাহারে

তুমি ভেবে হাত জড়াইয়া ধরে,

দু’চোখে নূরের তৃষ্ণা ল’য়ে কি পাব দোজখের নীর।।