'খা খা খা

তোর বক্ষিলারে খা

তারি দিব্যি ফণাতে তোর যে ঠাকুরের পা'

বিষহরি শিবের আজ্ঞ্যে দোহাই মনসা,

আমায় যদি কামড়াস খাস জরৎ-কারুর হাড়

নাচ নাগিনী ফণা তুলে, নাচ রে হেলেদুলে

মারলে ছোবল বিষ-দাঁত তোর অমনি নেব তুলে

বাজ তুবরী বাজ ডমরু বাজ, নাচ রে নাগ-রাজা।।

সাপুড়িয়া রে-

বাজাও বাজাও সাপ -খেলানোর বাঁশি।

কালিদহে ঘোর উঠিল তরঙ্গ রে

কালনাগিনী নাচে বাহিরে আসি।।

ফণি-মনসার কাঁটা -কুঞ্জতলে

গোখরা কেউটে এলো দলে দলে রে

সুর শুনে ছুটে এলো পাতাল-তলের

বিষধর বিষধরী রাশি রাশি।।

শন-শন-শন-শন পুব হাওয়াতে

তোমার বাঁশি বাজে বাদলা- রাতে

মেঘের ডমরু বাজাও গুরু গুরু বাঁশির সাথে।

অঙ্গ জর জর বিষে

বাঁচাও বিষহরি এসে রে

এ কি বাঁশি বাজালো কালা, সর্বনাশী।।