করুণ কেন অরুণ আঁখি

দাও গো সাকী দাও শারাব

হায় সাকী এ আঙ্গুরী খুন ,

নয় ও হিয়ার খুন খারাব ।।

দুর্দিনের এই দারুণ দিনে

শরণ নিলাম পান – শালায়,

হায় সাহারার প্রখর তাপে

পরাণ কাপে দিল কাবাব ।।

আর সহে না দিল নিয়ে এই

দিল – দরদীর দিললগী ,

তাই ত চালাই নিল পেয়ালায়

লাল শিরাজী বে – হিসাব ।।

এই শারাবের নেশার রঙ্গে

নয়ন –জলের রং লুকাই ,

দেখছি আধার জীবন ভরি

ভর পিয়ালার লাল খোয়াব ।।

আমার বুকের শুন্যে কে গো

ব্যাথার তারে ছড় চালায় ,

গাইছি খুশীর মাহফিলে গান

বেদন – গুনীর বীণ রবাব ।

হারাম কি এই রঙ্গিন পানি

আর হালাল এই জল চোখের ?

নরক আমার হউক মঞ্জুর

বিদায় বন্ধু লও আদাব ।।

দেখ রে কবি প্রিয়ার ছবি

এই শারাবের আরশিতে,

লাল গেলাসের কাচ – মহলার

পার হতে তার শোন জওয়াব ।।