গগনে কৃষ্ণ মেঘ দোলে – কিশোর কৃষ্ণ দোলে বৃন্দাবনে।

থির সৌদামিনী রাধিকা দোলে নবীন ঘনশ্যাম সনে;

দোলে রাধা শ্যাম ঝুলন-দোলায় দোলে আজি শাওনে।।

পরি’ ধানি রঙ ঘাঘরি, মেঘ রঙ ওড়না

গাহে গান, দেয় দোল গোপীকা চল-চরণা,

ময়ূর নাচে পেখম খুলি’ বন-ভবনে।।

গুরু গম্ভীর মেঘ-মৃদঙ্গ বাজে আঁধার অশ্রুর তলে,

হেরিছে র্রজের রসলীলা অরুন লুকায়ে মেঘ-কোলে।

মুঠি মুঠি বৃষ্টির ফুল ছুঁড়ে হাসে

দেব-কুমারীরা হেরে অদূর আকাশে,

জড়াজড়ি করি’ নাচে, তরুলতা উতলা পবনে।।