ঘুমাও,ঘুমাও,দেখিতে এসেছি ভাঙাতে আসিনি ঘুম

কেউ জেগে কাঁদে,কারো চোখে নামে নিদালির মৌসুম॥

দেখিতে এলাম হ'য়ে কুতুহলী

চাঁপা-ফুল দিয়ে তৈরী পুতুলী

দেখি,শয্যায় স্তূপ হ'য়ে আছে জোছনার কুমকুম

আমি নই, ঐ কলঙ্কী চাঁদ নয়নে হেনেছে চুম্ ।।

রাগ করিও না, অনুরাগ হ'তে রাগ আরো ভালো লাগে,

তৃষ্ণাতুরের কেউ জল চায় কেউ বা শিরাজি মাগে।

মনে কর, আমি লোলুপ বাতাস

চোর-জোছনা, ফুলের সুবাস

ভয় নাই, আমি চলে যাই ডাকি' নিশীথিনী নিঃঝুম।।