ঘুমিয়ে গেছে শ্রান্ত হ’য়ে আমার গানের বুলবুলি —

করুণ চোখে চেয়ে আছে সাঁঝের ঝরা ফুলগুলি।।

ফুল ফুটিয়ে ভোর বেলাতে গান গেয়ে

নীরব হ’ল কোন নিষাদের বান খেয়ে;

বনের কোলে বিলাপ করে সন্ধ্যা–রাণী চুল খুলি’।।

কাল হ’তে আর ফুটবে না হায় লতার বুকে মঞ্জরী,

উঠছে পাতায় পাতায় কাহার করুণ নিশাস্‌ মর্মরি’।

গানের পাখি গেছে উড়ে, শূন্য নীড় —

কণ্ঠে আমার নাই যে আগের কথার ভীড়

আলেয়ার এ আলোতে আর আসবে না কেউ কূল ভুলি’।।