চঞ্চল সুন্দর নন্দকুমার।

গোপী চিতচোর প্রেম-মনোহর নওল কিশোর

অন্তর মাঝে বাজে বেণু তার নন্দকুমার

নন্দকুমার, নন্দকুমার॥

শ্রাবণ আনন্দ নূপুর ছন্দ রুনুঝুনু বাজে

নন্দের আঙিনায় নন্দন চন্দ, নাচিছে হেলে দুলে গোপাল সাজে।

টলমল টলে রাঙা পদতলে লঘু হ’য়ে বিপুল ধরণীর ভার -

নন্দকুমার, নন্দকুমার, নন্দকুমার॥

রূপ নেহারিতে এলো লুকায়ে দেবতা

কেহ গোপগোপী হলো, কেহ তরুলতা;

আনন্দ-অশ্রু নদী হ’য়ে বয়ে যায়, উতল যমুনায়।

প্রণতা প্রকৃতি নিরালা সাজায়,

বনডালায় পূজা ফুল সম্ভার।

নন্দকুমার, নন্দকুমার, নন্দকুমার॥