চোখ গেল’ ‘চোখ গেল’ কেন ডাকিস রে

চোখ গেল পাখি (রে)।

তোর ও চোখে কাহার চোখ পড়েছে নাকি রে

চোখ গেল পাখি (রে)।।

চোখের বালির জ্বালা জানে সবাই রে

চোখে যার চোখ পড়ে তার অষুধ নাই রে

কেঁদে কেঁদে অন্ধ হয় তাহার আঁখি রে।।

তোর চোখের জ্বালা বুঝি নিশি রাতে বুকে লাগে

চোখ গেল ভুলে রে ‘পিউ কাঁহা’ ‘পিউ কাঁহা’ বলে

তাই ডাকিস অনুরাগে রে।

ওরে বন পাপিয়া কাহার গোপন্-প্রিয়া

ছিলি আর জনমে

আজো ভুলতে নারিস আজো ঝুরে হিয়া

ওরে পাপিয়া বল্ যে হারায় তাহারে কি

পাওয়া যায় ডাকি’ রে।।