ছেড়ে দাও মোরে আর হাত ধরিও না

প্রেম যারে দিতে পারিলে না, তারে আর কৃপা করিও না।।

আমি করুনা চাহিনি কভু কারো কাছে

বহু লোক পারে, তব কৃপা যারা যাচে

যারে হৃদয়ে দিলে না ঠাঁই তার তরে কাদিঁও আখিঁজল ঝুরিও না।।

ভুল করেছিনু যেথা শুধু বিষ অসুন্দরের ভিড়,

সেই পৃথিবীতে কেঁদেছি খুজিঁয়া প্রেম-যমুনার তীর।

যার তরণী ভাসিল বিরহের পারাবারে

পিছু ডেকে আর ফিরাতে চেয়ো না তারে

আমারে পাষাণ-বিগ্রহ ক'রে আর মালা পরিও না।।