গভীর নিশীথে ঘুম ভেঙ্গে যায় , কে যেন আমারে ডাকে

সে কি তুমি , সে কি তুমি ?

কার স্মৃতি বুকে পাষাণের মত ভার হয়ে যেন থাকে –

সে কি তুমি , সে কি তুমি ?

কাহার ক্ষুদিত প্রেম যেন , হায় !

ভিক্ষা চাহিয়া কাঁদিয়া বেড়ায় ,

কার সকরুণ আঁখি দুটি যেন রাতের তারার মত

মুখপানে চেয়ে থাকে

সে কি তুমি , সে কি তুমি ?

নিশির বাতাস কাহার হুতাশ দীরঘ নিশাস সম

ঝড় তুলে এসে অন্তরে মোর ; অগো দুরন্ত মম !

সে কি তুমি , সে কি তুমি ?

মহাসাগরের ঢেউ এর মতন

বুকে এসে বাজে কাহার রোদন ?

পিয়া পিয়া নাম ডাকে অবিরাম বনের পাপিয়া পাখি

আমার চম্পা শাঁখে

সে কি তুমি , সে কি তুমি ?