পুরুষঃ জহরত পান্না হীরার বৃষ্টি

তব হাসি-কান্না চোখের দৃষ্টি

তারও চেয়ে মিষ্টি মিষ্টি মিষ্টি॥

স্ত্রীঃ কান্না-মেশানো পান্না নেবো না, বঁধু।

এই পথেরই ধূলায় আমার মনের মধু

করে হীরা মানিক সৃষ্টি মিষ্টি আরো মিষ্টি॥

পুরুষঃ সোনার ফুলদানি কাঁদে লয়ে শূন্য হিয়া

এসো মধু-মঞ্জরি মোর! এসো প্রিয়া, প্রিয়া!

স্ত্রীঃ কেন ডাকে বউ কথা কও, বউ কথা কও,

আমি পথের ভিখারিনী গো, নহি ঘরের বউ।

কেন রাজার দুলাল মাগে মাটির মউ।

বুকে আনে ঝড়, চোখে বৃষ্টি তার সকরুণ দৃষ্টি তবু মিষ্টি॥