জয় হরপ্রিয়া শিবরঞ্জনী।

শিব-জটা হতে সুরধুনী স্রোতে ঝরি’ শতধারে ভাসাও অবনি।

দিবা দ্বিপ্রহরে প্রথম বেলা কাফি-সিন্ধুর তীরে কর খেলা

দীপ্ত নিদাঘে সারঙ্গ রাগে অগ্নি ছড়ায় তব জটাব ফণী॥

কভু ধানশ্রীতে মায়া রূপ ধর,

জ্ঞানী শিবের তেজ কোমল কর

পিলু বারোঁয়ার বিষাদ ভোলানো

নূপুরের চটুল ছন্দ আনো

বাগীশ্বরী হ’য়ে মহিমা শান্তি ল’য়ে

আসো গভীর যবে হয় রজনী॥

বরষার মল্লারে মেঘে তুমি আসো,

অশনিতে চমকাও, বিদ্যুতে হাসো

সপ্ত সুরের রঙে সুরঞ্জিতা ইন্দ্রধনু-বরণী॥