জয় হোক জয় হোক —

শান্তির জয় হোক, সাম্যের জয় হোক্,

সত্যের জয় হোক জয় হোক॥

সর্ব অকল্যাণ পীড়ন অশান্তি

সর্ব অপৌরুষ মিথ্যা ও ভ্রান্তি,

হোক ক্ষয়, ক্ষয় হোক জয় হোক জয় হোক॥

দূর হোক অভাব ব্যাধি শোক

দুখ দৈন্য গ্লানি বিদ্বেষ অহেতুক,

মৃত্যুবিজয়ী হোক্ অমৃত লভুক —

ভয়-ভীত দুর্বল নির্ভয় হোক।

রবে না এ শৃঙ্খল উচ্ছৃঙ্খলতার

বন্ধন কারাগার হবে হবে চুরমার,

পার হবে বাধার গিরি মরু পারাবার —

নির্যাতিত ধরা মধুর, সুন্দর প্রেমময় হোক,

জয় হোক জয় হোক॥