দ্বৈত: ঝুমুর নাচে ডুমুর গাছে ঘুঙুর বেঁধে গায় (লো)।

নাচন দুজন মাদল, বাঁশি, নূপুর নিয়ে আয় (লো)।।

স্ত্রী: আর জনমে চোরকাঁটা তুই ছিলি (রে)

এই জনমে আঁচল ছিঁড়ে হৃদয়ে বিঁধিলি।

পুরুষ:চোরকাঁটা নয় ছিলাম পানের খিলি লো

গয়না ছিলাম গায় (লো)।।

স্ত্রী: ঝিলমিলয়ে ঝিলের জল নাচায় শালুক ফুল-

পুরুষ:শালুক যেন মুখাখানি তোর লো ঝিলের ঢেউ যেন এলোচুল।

স্ত্রী: কুহু কুহু ডেকে কোকিল কাহার কথা কহে

পুরুষ:সেই কথা কয় কোয়েলা আর জনমে করেছি যা তোরই বিরহে।

দ্বৈত: সে জনমের দু’টি হৃদয় এ জনমে হায়

এক হতে যে চায় লো এক হতে যে চায়।।