টারালা টারালা টারালা টা টারালা টারালোল্লা

নাচে শুটকী শুকনো সাহেবকে ধ'রে মুটকি মিস আরসোল্লা।

হা-হা- হা-হা- হা ।।

খুরওয়ালা জুতা পরে খটখট ঠেংরী নাড়ে

চাবুক খেয়ে জোড়া ঘোড়ায় যেন পেছলি ঝাড়ে!

দেখে পাদ্রি, পুরুত, মোল্লা বাবাজী কাছা খোল্লা।

আর বাবাজী কাছা খোল্লা।।

দেখে আণ্ডাওয়ালা ভাবে বুঝি খেল ডাণ্ডাগুলি

হা গণ্ডার মার্কা ষণ্ডা বিবি খেল ডাণ্ডাগুলি

হা ভাব-আবেশের নয়ন তাহার হলো নয়ান ঝুলি;

নেকু বাবুর ঢেকুর ওঠে পেটে মেকুর আচড়ায়!

কাল্লু ভাবে মেম পালোয়ান সাহেবকে বুঝি পাছড়ায় । ( হায় হায় হায়)

যতো কাবলিওয়ালা মাউড়া সব হো গিয়া ভাই বাউড়া

মোষের গাড়োয়ান প্রেম-রসে হলো রসগোল্লা।।