ডেকে ডেকে কেন তারে ভাঙালি ঘুমের ঘোর

কেন ভাঙালি

স্বপনে মোর এসেছিল, সখি, স্বপন কুমার মনচোর

কেন ভাঙালি ঘুমের ঘোর॥

সে যেন লো পাশে ব’সে কহিল হেসে হেসে

‘যাব না আর পরদেশে, সখি, মোছ মোছ আঁখিলোর’॥

দেখালো তার হৃদয় খুলি’, কহিল : ‘হের প্রিয়ে

তোমার অধিক ব্যথা হেথায় তোমারে ব্যথা দিয়ে।’

জানি না মোর হিয়ার চেয়েও অধিক ক্ষত তার হৃদয়

সে হৃদয়ে আমার ছবি, সকল হিয়া আমি-ময়।

তাহার জীবন-মালারি মাঝে, সখি, আমি যেন সোনার ডোর॥

আমি কহিনু, বুঝেছি সখা তোমার এ দুখ দেওয়ার ছল,

ভালোবাসার ফুল না শুকায় তুমি তাই চাহ মোর চোখেরই জল’।

জেগে দেখি কেঁদে কেঁদে, সখি, ভিজেছে বুকের আঁচল॥