তব গানের ভাষায় সুরে বুঝেছি বুঝেছি বুঝেছি

এত দিনে পেয়েছি তারে আমি যারে খুঁজেছি।।

ছিল পাষাণ হয়ে গভীর অভিমান

সহসা, এলো সহসা আনন্দ-অশ্রুর বান।

বিরহ-সুন্দর হয়ে সেই এলো

দেবতা বলে যাঁরে পুজেছি

বুঝেছি বুঝেছি বুঝেছি।।

তোমার দেওয়া বিদায়ের মালা পুন প্রাণ পেল প্রিয়

হ’য়ে শুভদৃষ্টি মিলন-মালিকা বুকে ফিরে এলো – এলো প্রিয়।

যাহারে নিষ্ঠুর বলেছি

নিশীথে গোপনে কেঁদেছি

নয়নের বারি হাসি দিয়ে মুছেছি

বুঝেছি বুঝেছি বুঝেছি।।