চোখ গেল চোখ গেল কেন ডাকিস রে

চোখ গেল পাখি রে

তোর চোখে কাহারো চোখ পড়েছে নাকি রে

চোখ গেল পাখি রে ।

তোর চোখের বালির জ্বালা জানে সবাই রে

জানে সবাই

চোখে যার চোখ পড়ে তার ওষুধ নাইরে

তার ওষুধ নাই

কেঁদে কেঁদে অন্ধ হয় কাহার আঁখিরে

চোখ গেল পাখি রে ।

তার চোখের জ্বালা বুঝি নিশি রাতে বুকে লাগে

চোখ গেল ভুলে রে

পিউ কাহা পিউ কাহা বলে তাই ডাকিস\

অনুরাগে রে

ওরে ,

বনপাপিয়া কাহার গোপন পিয়া ছিলি আর জনমে

আজো ভুলতে নারি আজো ঝুরে হিয়া

ওরে পাপিয়া বল যে হারায় তাহারে কি

পাওয়া যায় ডাকিরে ।