তরুণ প্রেমিক প্রণয় বেদন জানাও জানাও বেদিল প্রিয়ায়।

ওগো বিজয়ী নিখিল হৃদয় কর কর জয় মোহন মায়ায়।।

নহে ঐ এক হিয়ার সমান হাজার কাবা হাজার মস্‌জিদ;

কি হবে তোর কাবার খোঁজে, আশয় খোঁজ তোর হৃদয় ছায়ায়।।

প্রেমের আলোয় যে দিল্‌ রোশন, যেথায় থাকুক সমান তাহার —

খোদার মস্‌জিদ মুরত–মন্দির ঈসাই–দেউল ইহুদ–খানায়।।

অমর তার নাম প্রেমের খাতায় জ্যোতির্লেখায় রবে লেখা,

দোজখের ভয় করে না সে, থাকে না সে বেহেশ্‌ত্‌ আশায়।।