তুই জগত-জননী শ্যামা আমি কি মা জগত ছাড়া,

কোন দোষে মা তুই থাকিতে আমি চির মাতৃহারা।।

পুত্র অপরাধী ব'লে মা কি তারে নেয় না কোলে,

মা শাসন করে মারে-ধরে তবু কাছ ছাড়া করে না তারা।

কোন দোষে মা তুই থঅকিতে আমি চির মাতৃহারা।।

ছেলের চোখে ঠুলি দিয়ে কি মা নিজেরে লুকিয়ে রাখে

ছেলের দুঃখে মা উদাসীন দেখিনি তো এমন মাকে।

মাতৃস্নেহ পেলে শ্যামা এমন মন্দমতি হতেম না মা

তুই যাহারে হানিস হেলা তার কে মোছাবে নয়ন-ধারা

কোন দোষে মা তুই থাকিতে আমি চির মাতৃহারা।।