চেয়ো না সুনয়না

আর চেয়ো না এ নয়ন পানে ।

জানিতে নাই ক বাকী

সই ও আঁখি কি যাদু জানে ।।

একে ঐ চাউনি বাঁকা

সুর্মা – আঁকা , তায় ডাগর আঁখি ।

বধিতে তায় কেন সাধ

যে মরেছে এ আঁখি – বাণে ।।

কাননে হরিণ কাঁদে

সলিল ফাদে ঝুরছে শফরী,

বাঁকায়ে ভুরুর ধনু

ফুল – অতনু কুসুম শর হানে ।।

কুনাল কি পড়ল ধর

পীযুষ ভরা ঐ চাদো মুখে ,

কাদিছে নার্গিসের ফুল

লাল কপোলের কমল – বাগানে ।।

জ্বলিছে দিবস রাতি

মোমের বাতি রুপের দেওয়ালী ,

নিশিদিন তাই কি জ্বলি

পড়ছে গলি অঝর নয়ানে ।।

মিছে তুই কথার কাঁটায়

সুর বিধে হায় হার গাঁথিস কবি

বিকিয়ে যায় রে মালা

আয় নিরালা আখির দোকানে ।।