তোমায় আমায় মিল খেয়েছে ও প্রেয়সী রাজ-যোটক।

আমি যেন গোদা চরণ তুমি তাহে বিষ্ফোটক।।

আমি কুম্‌ড়ো তুমি দা, আমি কাঁচকলা তুমি আদা,

তুমি তেজী, (আর) আমি ম্যাদা,

আমিসাপ, তুমি বেজি যেন, বাপ! তুমি হস্তিনী আমি ঘোটক।।

তুমি বঁটী আমি চিচিঙ্গে, আমি চিল, পিছে তুমি ফিঙে

আমি টিঙ্ টিঙে, (আর) তুমি ডিঙ্ ডিঙে

প্রিয়েআমি ভেতো বাঙালিটি, তুমি যেন বর্গী-ঠগ্‌।।

আমি দাড়ি তুমি ক্ষুর, তুমি সাপ আমি ল্যাজুড়,

তুমি মাফ, আমি কসুর

আমি ভাঙা ভোঙা কলার ভেলা তুমি খিদিরপুরের ডক্।।

তুমি বঁড়্ শি আমি মাছ; আমি মোম্ তুমি আগুন-আঁচ,

তুমি আমার হাতের পাঁচ

তুমি আর জনমে স্বামী হয়ো আমায় দিও পদোদক।।