স্ত্রী : তোমায় দেখি নিতুই চেয়ে চেয়ে

ওগো অচেনা বিদেশি নেয়ে॥

পুরুষ : যেতে এই পথে তরী বেয়ে

দেখি নদীর ধারে তোমায় বারে বারে

সজল কাজল বরণী মেয়ে॥

স্ত্রী : তোমার তরণীর আসার আশায়

বসে থাকি কূলে কলস ভেসে যায়।

পুরুষ : তুমি পরো যে শাড়ি ভিন গাঁয়ের নারী

আমি নাও বেয়ে যাই তারি সারি গান গেয়ে।

স্ত্রী : গাগরির গলায় মালা জড়ায়ে

দিই তোমার তরে বঁধু স্রোতে ভাসায়ে॥

পুরুষ : সেই মালা চাহি’, নিতি এই পথে গো

আমি তরী বাহি।

উভয়ে : মোরা এক তরীতে একই নদীর স্রোতে

যাব অকূলে ধেয়ে॥