তোরা যারে এখনি হালিমার কাছে লয়ে ক্ষীর সর ননী

আমি খোয়াবে দেখেছি কাঁদিছে মা বলে আমার নয়ন-মণি॥

মোর শিশু আহমদে যেদিন কাঁদিয়া

হালিমার হাতে দিয়াছি সঁপিয়া

সেই দিন হ’তে কেঁদে কেঁদে মোর কাটিছে দিন রজনী॥

পিতৃহীন সে সন্তান হায় বঞ্চিত মা’র স্নেহে

তারে ফেলে দূরে কোল খালি করে (আমি) থাকিতে পারি না গেহে।

অভাগিনী তার মা আমিনায়

মনে করে সে কি আজো কাঁদে হায়

বলিস তাহারি আসার আশায় দিবানিশি দিন গণি॥