দাও শৌর্য, দাও ধৈর্য্য, হে উদার নাথ,

দাও প্রাণ।

দাও অমৃত মৃত জনে,

দাও ভীত –চিত জনে, শক্তি অপরিমাণ।

হে সর্বশক্তিমান।।

দাও স্বাস্থ্য, দাও আয়ু,

স্বচ্ছ আলো, মুক্ত বায়ু,

দাও চিত্ত অ–নিরুদ্ধ, দাও শুদ্ধ জ্ঞান।

হে সর্বশক্তিমান।।

দাও দেহে দিব্য কান্তি,

দাও গেহে নিত্য শান্তি,

দাও পুণ্য প্রেম ভক্তি, মঙ্গল কল্যাণ।

ভীতি নিষেধের ঊর্ধে স্থির,

রহি যেন চির — উন্নত শির

যাহা চাই যেন জয় করে পাই, গ্রহণ না করি দান।

হে সর্বশক্তিমান।।